**ОДОБРЯВАМ:…………………………**

*Министър на земеделието*

**ПРОТОКОЛ**

Днес 25.05.2023 г. в 10.00 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Диана Василева Георгиева - гл. експерт в ГД „ Аграрно развитие” в ОД “Земеделие” Добрич;

 2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Назначена със Заповед № РД-04-54/23.05.2023 г. на директора на ОД “Земеделие” - Добрич се събра във връзка с провеждането на търг с тайно наддаване по реда на чл.27, ал.8 от ЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване на основание Заповед № РД-04-38/18.04.2023 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 29/20.04.2023 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Добричка и на интернет страницата на МЗм и ОД «Земеделие» Добрич.

В срок до 22.05.2023 г. (включително), определен със Заповед № РД-04-38/18.04.2023 г. на Директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера - №ПО-03-1 и ПО-03-2 от 19.05.2023г. от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |  |
| --- | --- | --- | --- | --- | --- | --- | --- |
| Община | Землище | № на имот | Площ/кв.м/ | Началнацена/лева | Депозит | Разходи по чл.56ш от ППЗСПЗЗ/лв/ | № на съседни имоти |
| Добричка | Славеево | УПИ IV, кв. 27 | 1062,00 | 5540,00 | 554,00 | 96,00 | УПИ V, кв. 27УПИ ХIII, кв. 27 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

 Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

 След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

 **І.** В плик с **входящ № ПО-03-1,** подаден и вписан в 10.30 часа на 19.05.2023 г. в регистъра на Областна дирекция „Земеделие” – Добрич от **ЕТ „Тихомир Данев Димитров“** от гр. Добрич, комисията констатира:

* 1 брой заявление, което *не е попълнено съгласно изискванията на чл.56к, ал. 2, т.2 от ППЗСПЗЗ и съгласно т. VI от заповед № РД-04-38/18.04.2023 г. на директора на Областна дирекция ”Земеделие” – Добрич. В описание на имота, предмет на заявлението не е посочено землище, община и област. Не е посочен имота, собственост на заявителя и съседен на имота, предмет на търга.*
* *Не е посочен единният идентификационен код на търговеца, съгласно Закона за търговския регистър и регистъра на юридическите лица с нестопанска цел /ЗТТРРЮЛЦ/, съгласно изискванията на чл.56к, ал. 2, т.1 от ППЗСПЗЗ и съгласно т. VI от заповед № РД-04-38/18.04.2023 г. на директора на Областна дирекция ”Земеделие” – Добрич*
* *Към заявлението липсва платежно нареждане за внесен депозит по сметка на ОД”Земеделие” гр.Добрич в „УниКредит Булбанк”**в размер на 554,00 лева /10% от началната тръжна цена/,*
* Декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г. – *не са попълнени всички изискуеми реквизити на декларацията : не са посочени трите имена на управителя и ЕИК на търговеца;*
* Декларация по чл. 56к, ал. 11 от ППЗСПЗЗ *- не са попълнени всички изискуеми реквизити на декларацията : не са посочени трите имена на управителя и ЕИК на търговеца, седалище и адрес на управление;*
* *Липсва копие на документ за собственост на имота, съседен на имота - обект на търга, съгласно чл.56к, ал. 7 от ППЗСПЗЗ и съгласно т. VI от заповед № РД-04-38/18.04.2023 г. на директора на Областна дирекция ”Земеделие” – Добрич*

***Комисията реши, че заявлението не отговаря на изискванията на чл.56к, ал. 2 и ал.7 от ППЗСПЗЗ и т. VI от Заповед № РД-04-38/18.04.2023 г. на директора на Областна дирекция ”Земеделие” – Добрич, поради което заявлението-оферта е нередовна и не се допуска до участие.***

 **ІІ.** В плик с **входящ № ПО-03-2,** подаден и вписан в 14,13 часа на 19.05.2023 г. в регистъра на Областна дирекция „Земеделие” – Добрич от „**СИДОМ“ ООД**  от гр. Добрич, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 554,00 лева /10% от началната тръжна цена/- оригинал, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ , Протокол от 27.04.2023 г. с взето решение за участие в търг за УПИ IV, кв. 27, с. Славеево, общ. Добричка и нотариален акт №142, том ХХVII, д. 4710 на Сл. вписвания гр. Добрич за собственост на УПИ ХIII, кв. 27 в с. Славеево, общ. Добричка.

 Комисията установи, че внесения депозит отговаря на изискванията съгласно Заповед № РД-04-38/18.04 .2023 г. на директора на Областна дирекция ”Земеделие” – Добрич, с което документите бяха приети от комисията за редовни.

 Предложената цена от кандидата за УПИ IV, кв. 27, частна държавна собственост с площ от 1,062 дка, находящ се в регулацията на с. Славеево, общ. Добричка, област Добрич е в размер на **5640,00 /пет хиляди шестстотин и четиридесет/ лева.**

След извършена проверка на подадените в Областна дирекция ”Земеделие” – Добрич, 2 броя заявления-оферти и въз основа на констатираното, комисията

**Р Е Ш И:**

В заповед № РД-04-38/18.04.2023 г. на директора на Областна дирекция ”Земеделие” гр. Добрич за УПИ IV, кв. 27, с. Славеево, общ. Добричка е посочено, че съществуват два имота, съседни на имота предмет на търга. Подадени са две заявления-оферти №ПО-03-1 и №ПО-03-2 от 19.05.2023г., които са разгледани от комисията, определена със Заповед № РД-04-54/23.05.2023 г. на директора на ОД “Земеделие” – Добрич. Оферта № ПО-03-1/19.05.2023г. не е допусната до участие в търга поради нередовност. Съгласно чл.56к, ал. 8 от ППЗСПЗЗ Търгът може да се проведе само когато за всеки обявен имот са подадени **повече от едно заявление** за участие от лица, собственици на отделни имоти, съседни на имота - обект на търга, **допуснати за участие в търга**. Поради допусната само една редовна оферта до участие в търга, същият се прекратява.

 Търгът приключи в 10:20 часа.

Настоящия протокол се състави в три еднообразни екземпляра.

**КОМИСИЯ:**

**Председател:……………………**

/ Веселин Овчаров /

**Членове: 1………………………**  **2………………………..**

 **/** Диана Георгиева / */*Славка Кирова/